साभार फेसबुकः
'सगर राति दीप जरय' मैथिलीक कथा-कार्यक्रम जे 31 दिसम्बर 2022केँ पारसमणि धाम रहुआ संग्रामक अन्तर्गत आदिनाथ मधुसूदन पारसमणि संस्कृत महाविद्यालय, रहुआ-संग्रामक परिसरमे अशोक अविचलक संयोजकत्वमे सम्पन्न भेल। विधिवत कार्यक्रमक शुभारम्भ दीप प्रज्वलनसँ भेल, तकर बाद भगवतीक गीत जय- जय भैरविसँ दिबाकर झा सुमन वातावरणकेँ आध्यात्मिक करैत, अतिथि सभक लेल स्वागत गीत गाबि स्वागत कएलनि। स्वागत भाषण लेखक विनय मोहन जगदीश प्रस्तुत कए सभक स्वागत कएलनि। तकर बाद आगन्तुक सभक पाग आ डोपटासँ सम्मान कएल गेलनि।
 दूर-दूरसँ विशिष्ट विद्वान, साहित्यकार लोकनि आबि हमर सभक अभिलाषा पूर्ण कएलनि। 9 सत्रमे कथाकार लोकनि अपन-अपन नव कथाक पाठ कएलनि। पठित कुल लगभग बत्तीस गोट कथापर समीक्षा/टिप्पणी सेहो भेल। एहि गोष्ठीक उपलब्धिये कहल जाएत जे एहि अवसरिपर विभिन्न विधाक भिन्न-भिन्न लेखक लोकनिक कुल सत्तरह गोट पोथीक लोकार्पण आ पाठक-लेखकक बीच वितरण भेल संगहि बिश्वम्भर फॉउन्डेशन द्वारा प्रकाशित केलेंडरक लोकार्पण आ वितरण सेहो भेल। भरि राति अनवरत निर्बाध गोष्ठी चलैत रहल। अगामी आयोजन अर्थात् मार्च 2023क 'सगर राति दीप जरय' श्री रामचन्द्र रायजीक संयोजकत्वमे हुनक पैतृक गाम - सहुरियामे (अन्धराठाढ़ी) होयत, से सर्वसम्मतिसँ निर्णय लए निर्णय भेल। एहि हेतु वर्त्तमान संयोजक अशोक अविचलसँ भावी संयोजकक बीच दीप आ पंजीक हस्तान्तरण सेहो भेल आ आगामी स्थलपर जएबाक लेल मोन बनाओल गेल।
 एहि 'कथा समन्वय'क आरम्भिक उद्घाटन सत्रमे प्रो. अशोक मेहता सर, डा. बिभूति आनन्द सर, प्रो. दमन कुमार झा सर द्वारा 'सगर राति दीप जरय' केर सम्बन्धमे विस्तारपूर्वक प्रकाश देल गेल, से पैघ उपलब्धि कहल जा सकैत अछि। एहि गोष्ठीक महत्त्व ओ उपलब्धि सभक सोझाँ राखल गेल, जे आवश्यक छल। कथाकार जगदीश मण्डल जी आरम्भसँ अन्त धरि ध्यान दए गोष्ठीकेँ सफल बनोलाह, उपलब्धि थिक। कथा-सत्रक आरम्भिक कुशल संचालन हिरेन्द्र कुमार झा सर द्वारा भेल। राम सेवक ठाकुर भैया, अमित मिश्रा जी, रामनरेश यादव भैया, आरके प्रार्थी जी, उमेश मंडल जी, प्रीतम निषाद जी, डा. भास्कर राय जी आओर बहुतो कथाकार लोकनि, जनिक सूची नीचाँ दए रहल छी, उपस्थित भेलथि आ अपन कथा-पाठ कएलनि, सुखद लागल। शिव कुमार प्रसाद जीक कथा समीक्षा एहि आयोजनकेँ जीवन्त कएने रहल।
 कार्यक्रमक सफलता लेल आ आगन्तुक सभक स्वागतक लेल समाजसेवी ज्योति झा जी, समाजसेवी डा. देवानन्द झा देवा बाबू जी, स्वागताध्यक्ष बोलबम झा जी, बैद्यनाथ मंडल जी, पूर्व जिला पार्षद देवकान्त सिंह जी, वर्तमान जिला पार्षद प्रतिनिधि सिकन्दर पासवान जी, शम्भूनाथ मिश्र जी, श्री गंगा प्रसाद सिंह जी, श्री दुखमोचन झा जी, श्री हरिश्चंद्र झा जी, श्री राजकान्त झा जी, श्री निरस ठाकुर जी, लेखक विनय मोहन जगदीश जी, सोहन मिश्र जी, श्री कृष्ण चन्द्र झा जी, श्री मुनी कुमार झा जी, श्री शम्भू नाथ झा जी, चन्द्रमोहन झा जी, भगवान् झा जी, भगवान कुमार झा जी, प्रो. शंकर लाल जी, पत्रकार किशन झा जी, श्री मिथिलेश झा जी, कुञ्जबिहारी झा जी, बेचन मण्डल, बुधियार मण्डल जी, जानकी रमण झा जी, आ सइयोसँ ऊपर आदरणीय ग्रामीण अभिभावक लोकनि, मित्र लोकनि आ युवा वर्ग लोकनि, जनिक नाम एतय नहि आयल हो, सभ कियो समवेत रूपसँ एहि कार्यक्रमकेँ सफल बनेबामे तन्मयतासँ लागल रहलथि। एहि गामक लेल ई 112म 'सगर राति दीप जरय' कार्यक्रम पैघ उपलब्धिक रूपमे अंकित भेल अछि।
 18. रामसेवक ठाकुर : .... .
 28. राम विलास साहु : नीक करब तँ बेजाए किए हएत? 